
ที่ มท ๐๘16.3/ว





 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐






         เมษายน  ๒๕69
เรื่อง  ประกาศรายชื่อโรงเรียนที่มีความพร้อมและสมัครใจใช้หลักสูตรการศึกษาปฐมวัย พุทธศักราช 2568
สำหรับเด็กอายุ 3 - 6 ปี หลักสูตรการศึกษาประถมศึกษาตอนต้น (ชั้นประถมศึกษาปีที่ 1 - 3) 
พุทธศักราช 2568 และหลักสูตรการศึกษาประถมศึกษาตอนปลาย (ชั้นประถมศึกษาปีที่ 4 - 6)  พุทธศักราช 2568 ในปีการศึกษา 2569
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 866 ลงวันที่ 20 กุมภาพันธ์ 2569
สิ่งที่ส่งมาด้วย
1. สำเนาหนังสือสำนักงานคณะกรรมการการศึกษาขั้นพื้นฐาน 
    ที่ ศธ 04010/ว 5230 ลงวันที่ 26 มีนาคม ๒๕๖9
จำนวน 1 ฉบับ

2. ประกาศรายชื่อสถานศึกษาที่มีความพร้อมและสมัครใจใช้หลักสูตร
จำนวน 1 ฉบับ

3. แบบรับรองการสมัคร (แบบฟอร์ม 1 สําหรับโรงเรียน)
จำนวน 1 ฉบับ

4. แบบฟอร์มรวบรวมรายชื่อโรงเรียน (แบบฟอร์ม 2 สําหรับต้นสังกัด)
จำนวน 1 ฉบับ


ตามที่ กรมส่งเสริมการปกครองท้องถิ่นได้ขอความร่วมมือจังหวัดรับสมัครโรงเรียน
กลุ่มเครือข่ายที่มีความพร้อมและสมัครใจใช้หลักสูตรการศึกษาปฐมวัย พ.ศ. 2568 สำหรับเด็กอายุ 3 - 6 ปี หลักสูตรการศึกษาประถมศึกษาตอนต้น (ชั้นประถมศึกษาปีที่ 1 - 3) พ.ศ. 2568 และหลักสูตรการศึกษาประถมศึกษาตอนปลาย (ชั้นประถมศึกษาปีที่ 4 - 6) พ.ศ. 2568 ในปีการศึกษา 2569 ในการนี้ 
กรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐาน (สพฐ.) ว่า 
ได้จัดทำประกาศรายชื่อโรงเรียนที่มีความพร้อมและสมัครใจใช้หลักสูตรฯ เสร็จเรียบร้อยแล้ว โดยมีสถานศึกษาสังกัดองค์กรปกครองส่วนท้องถิ่นแจ้งความประสงค์ จำนวน 164 โรงเรียน นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การขับเคลื่อนการใช้หลักสูตรฯ เป็นไปด้วยความเรียบร้อยและบรรลุตามวัตถุประสงค์ จึงขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่น เพื่อแจ้งสถานศึกษาตามรายชื่อในประกาศฯ ทราบ 
และขับเคลื่อนการใช้หลักสูตรฯ ในสถานศึกษาต่อไป

2. แจ้งองค์กรปกครองส่วนท้องถิ่นรวบรวมรายชื่อสถานศึกษาที่ยังไม่มีรายชื่อในประกาศฯ 
แต่มีความประสงค์ร่วมเป็นกลุ่มเครือข่ายโรงเรียนที่มีความพร้อมและสมัครใจใช้หลักสูตรฯ (เพิ่มเติม) 
ตามแบบฟอร์มที่ สพฐ. กำหนด ส่งให้กรมส่งเสริมการปกครองท้องถิ่นทางไปรษณีย์อิเล็กทรอนิกส์ dla0816.3@gmail.com ภายในวันจันทร์ที่ 27 เมษายน 2569 โดยมีรายละเอียด ดังนี้
/2.1 สถานศึกษา ...

-2-


2.1 สถานศึกษาที่มีความประสงค์เป็นกลุ่มเครือข่ายโรงเรียนที่มีความพร้อมและสมัครใจใช้หลักสูตรฯ (เพิ่มเติม) แจ้งข้อมูลให้แก่องค์กรปกครองส่วนท้องถิ่นต้นสังกัดตาม แบบฟอร์ม 1 สําหรับโรงเรียน เพื่อให้องค์กรปกครองส่วนท้องถิ่นต้นสังกัดจัดทำ แบบฟอร์ม 2 สำหรับต้นสังกัด และนำข้อมูลส่งจังหวัด


2.2 จังหวัดรวบรวมรายชื่อสถานศึกษาที่แจ้งความประสงค์ตาม แบบฟอร์ม 2 สำหรับต้นสังกัด และจัดทำข้อมูลเป็นไฟล์ Excel ส่งให้กรมส่งเสริมการปกครองท้องถิ่น
ทั้งนี้ ขอให้จังหวัดนำส่งรายชื่อสถานศึกษาเฉพาะสถานศึกษาที่ยังไม่มีรายชื่อในประกาศฯ เท่านั้น


จึงเรียนมาเพื่อโปรดพิจารณา
ขอแสดงความนับถือ
(นายขจร  ศรีชวโนทัย)
                                                     อธิบดีกรมส่งเสริมการปกครองท้องถิ่น
กองการศึกษาท้องถิ่น
กลุ่มงานส่งเสริมการจัดการศึกษาท้องถิ่น
โทร. ๐-๒๒๔๑-๙๐00 ต่อ 5313 
ไปรษณีย์อิเล็กทรอนิกส์ saraban@dla.go.th
ผู้ประสานงาน นายณัฎฐ์ชัย คงงาม โทร. 06 3343 2927  
        สิ่งที่ส่งมาด้วย

